
                                             גליון 36     פרשת שמיני תשע''ג

דף כח אביי אמר שאכל פוטיתא שהוא שרץ המים לוקה ד' אכל נמלה לוקה ה', אכל צירעה לוקה ו', ואם נאמר שדגים נחשבים לגידולי קרקע לענין מעשר, שרץ המים יחשב כהולך על הארץ, וילקה גם על לאו של שרץ הארץ, ולכן רבינא אומר שנחלקו התנאים במעשר לענין עופות שהם נקראים גידולי קרקע אך הם לא נוצרו מהארץ אלא מהרקק שהם מים ועפר, ונחלקו כשלומדים מכלל ופרט אם הכלל האחרון הוא דוקא א''כ הכלל האחרון מרבה עופות והכלל הראשון שאחריו יש פרט ממעט רק מה שלא דומה לו מב' צדדים ואם נאמר שהכלל האחרון אינו דוקא ועיקר הלימוד הוא כלל ופרט שהפרט ממעט בכלל הראשון מה שהוא חוץ מהפרט, והכלל האחרון מרבה מה שדומה לפרט בג' צדדים וא''כ לא מרבים עופות. רב אמר שאפשר לערב בירקות פעפועין ובחלגלוגות ובגודגדניות, אך לא בשחת, ותמרים שאינם מבושלים, ואמנם נאמר על גדגדניות שלא יאכלום חשוכי בנים ומה שהוקשה לזרע גם מרובי בנים לא יאכלום, יש לומר שבברייתא מדובר כשלא הוקשו ומותר למרובי בנים לערב בהם, וללישנא בתרא מותר גם לחשוכי בנים כיון שראויים הם למרובי בנים, כמו שמותר לנזיר לערב ביין כיוון שראוי לכולם, וכן לישראל בתרומה כיוון שראוי לכהנים, או שרב דיבר בגודגדניות של מדי שהם טובות, ומה שרב אמר שמערבים בשחת וברכתו בורא פרי האדמה  זה היה אחר שהגיע לבבל וראה ששחת הוא מאכל אדם שם, ואף שנאמר על פול וזרע ותלתן שנזרעו לירק חייב במעשר רק הזרע ולא הירק שבטלה דעתו אצל כל אדם ושחלים וגרגיר שזרעם לירק מעשרים אותם ירק וזרע ואם זרעם לזרע מעשר גם הזרע וגם הירק, א''כ הולכים אחר רוב העולם יש לומר שרב אמר רק על שחת של גינות שהוא נאכל ולכן מערבים בו, זרע גרגיר נקרא ראוי שהראשונים שלא היה להם פלפלים שוחקים אותו לטבל בו צלי, ר' זירא כשהיה נחלש מלימודו ישב על פתח ביהמ''ד שלפחות יהיה לו שכר כשקם לפני החכמים וכשיצא מצא ינוקא שבא מבית רבו ושאלו מה למדת אמר לו, שכישות ברכתו האדמה ושחת ברכתו שהכל, אמר לו שמסתבר להפך שהשחת גדל מהאדמה והכישות מהאויר אך ההלכה כאותו תלמיד כיון שהכישות נגמר הפרי והשחת לא והכישות גם גדל מהקרקע שכשקוצצים את החיבור שלהם לקוצים הם מתים א''כ ברור שהם יונקים מהקרקע, אמנם נאמר בברייתא, שתמרים שאינם מבושלות נקנים בכסף מעשר ויש בהם טומאת אוכלים, והקור של הדקל אינו נקנה בכסף מעשר ואין בו טומאת אוכלים ור' יהודה סובר שהקור של הדקל ניקח בכסף מעשר אף שבהוא כעץ, ותמרים שאינם מבושלות הם פרי גמור אלא שהם פטורים ממעשרות, שם מדובר בתמרים של דקל זכר שאינם מתבשלות לעולם וזה הוא גמר פרי שלהם ואף שר' יהודה אמר שפגי תאנים של ביתוני ותמרים של טוביני חייבים במעשר, יש לומר שבאמת כל התמרים שאינם מבושלות אינם אוכל אך יש בהם טומאת אוכלים כיוון שראוים למתקם ע''י בישול ולענין עירוב צריכים להיות ראוים למאכל בפועל, ור' יוחנן אמר חילוק זה על הברייתא ששקדים מרים קטנים חייבים במעשר וגדולים פטורים ושקדים מתוקים גדולים חייבים וקטנים פטורים, ור''ש בר' יוסי אמר בשם אביו שבשקדים מרים כולם פטורים או שכולם חייבים ור' חנינא הורה בציפורי כדעת הפוטרים ור' יוחנן ביאר בדעת המחייבים כי ראוים למתקם ע''י בישול, ר' יהודה אמר שקור הוא עץ והוא חלק על ת''ק אם שלקו וטיגנו שלת''ק מטמא ולר'יהודה לא, אמנם לענין עור ששלקו נאמר בברייתא שלכו''ע מטמא טומאת אוכלים וא''כ ר' יהודה לא יחלוק בקור אלא נחלקו רק לענין ברכה שרב יהודה אמר שמברכים עליו האדמה שזה נקרא אוכל ולשמואל מברכים עליו שהכל כיון שסופו להתקשות, ושמואל אמר לרב יהודה שיש ראיה לדבריו מצנון שאף שסופו להתקשות ברכתו האדמה כשהוא רך, אלא שיש לחלק שצנון נוטעים אותו על דעת לאכלו כשהוא רך, ודקל לא ניטע בשביל הקור שלו והלכה כשמואל. שיעור כישות לעירוב כמלא היד ושיעור שחת כמלא אגודה שאוגדים האכרים, רב חלקיה בר טובי אומר שמערבים בירק של צמח קליא ושיעורו כמלא היד שאלו את ר' ירמיה בכפרים אם מותר לערב בפולים לחים ולא ידע ושאל בביהמ''ד ואמרו לו בשם ר' ינאי שמערבים בפולים לחים ובשיעור כמלא היד ורב המנונא אומר שמערבים בתרדים חיים ואף שרב חסדא אומר שתרד חי הורג גבר חי,
דף כט רק כשאינו מבושל כל צרכו הוא הורג, ללישנא בתרא לא מערבים בתרד חי כמו שאמר רב חסדא שהוא הורג גבר חי ומה שרואים שאינו מזיק כי רק מבושל ואינו מבושל מזיק , ורב חסדא אמר שתבשיל של תרד טוב ללב ולעיניים וק''ו לבני מעיים ודוקא כשמבושל הרבה ומשמיע קול, תוך תוך, רבא אמר שהוא כבן עזאי בשוקי טבריה לענות על כל השאלות, ושאלוהו מה שיעור תפוחים לעירוב, אמר לשואל וכי מערבים בתפוחים ולכאורה יש משנה שכל האוכלים מצטרפים לפסול האדם האוכלם לתרומה בשיעור חצי פרס ולמזון ב' סעודות עבור עירוב ולכביצה בטומאת אוכלים, ואין לדייק ממה שכתוב 'כל' שר' יוחנן אמר שאין למדין מהכללות אף אם כתוב חוץ אלא ממה שהשוו ערוב לטומאת אוכלים ותפוחים כמובן מטמאים טומאת אוכלים, ור''נ אמר ששיעורם בקב אך ישנה ברייתא שאמר ר''ש בן אלעזר שיעור עוכלא תבלין, וליטרא ירק וי' אגוזים וה' אפרסקים וב' רימונים ואתרוג אחד, ואמר גורסק בר דרי בשם רב מנשיא בר שובלי בשם רב שזה השיעור גם לעירוב, והתפוחים לכאורה כאפרסקים ויש לחלק שאינם חשובים כאפרסקים, ורב יוסף אמר שימחול האלוקים לרב מנשיא  שהוא שנה זאת על הברייתא ואני שניתי זאת על משנה שאומרת שלא פוחתים לעני בגורן מחצי קב חטים וקב שעורים ור''מ אומר חצי קב שעורים וקב וחצי כוסמין וקב גרוגרות, או מנה של דבילה ולר''ע פרס, חצי  לוג יין ולר''ע רביעית, רביעית שמן ולר''ע שמינית, שאר הפירות לאבא שאול כשיעור שימכרם ויקנה בדמיהם ב' סעודות, ורב אמר שכך הוא לעירוב, ואין לומר שהברייתא עדיפה שכתוב בה שיעור תבלין שאינו ראוי למאכל כמו שהוא, כי גם במשנה מוזכר חטים ושעורים שאינם נאכלים כמו שהם, אלא ממה שכתוב חצי לוג יין ורב אמר שמערבים בב' רביעיות יין, וממה שרב הצריך כך א''כ מה שאמר וכן לעירוב הוא על המשנה הזו, ורב יוסף חשב לומר שמה שמצטרפים לב' סעודות לעירוב שצריך סעודה אחת לכל אחד, ורבה אמר אפילו למחצה לשליש ורביע, לדעת ר''ש בן אלעזר בברייתא שיעור יין כדי לאכול בו וחומץ כדי לטבל בו, זיתים ובצלים כדי לאכול בהם ב' סעודות, ויש לומר שהוא דיבר ביין מבושל שהוא לאכול בו, רב אמר בשיעור חומץ לטבל בו שהכוונה לטבל ב' סעודות ירק וללישנא בתרא שיעורו כדי לטבל בו ירק הנאכל בב' סעודות עם הפת, ומה שכתוב שיעור עירוב בבצל, ולכאורה יש ברייתא שר''ש בן אלעזר אמר שר''מ שבת פעם בערדיסקיא ואמר לו אדם אחד שעירב בבצלים מטבעין ור''מ הושיבו לפניו בד' אמות שאחז שאינו עירוב ויש לחלק שדוקא בעלים אינו עירוב שהם מזיקים שכתוב שאדם שאכל בצל ומת לא שואלים ממה מת ושמואל אמר שדוקא העלים אינם למאכל אך האמהות ראויות למאכל, ודוקא עלים שלא גדלו עדיין זרת ואם גדלו זרת אינם מסוכנים ורב פפא הוסיף שאם שתה שכר אחריהם גם אינם מסןכנים. לא יאכל בצל מפני נחש שבו ור' חנינא אכל חצי בצל וחצי נחש שבו ונטה למות וחבריו בקשו עליו רחמים והתרפא מפני שהשעה צריכה לו. שמואל סובר שמערבים בשכר, והוא גם פוסל מקוה בג' לוגין כמים ורב כהנא שאל שזה פשוט שאינו שונה ממי צבע שפוסלים מקוה בג' לוגים אך יש לומר שיש להם שם מים, ושכר אינו נקרא מים, ורב אחא בר רב יוסף חשב לומר ששיעורו ב' רביעיות כמו שראינו שיעור מוציא יין כדי מזיגת כוס יפה לברכה, והוא רבע רביעית שכשמוזגו עומד על רביעית כמו שאומר רבא שיין מוזגים בחלק אחד לד', וא''כ כמו שביין השיעור הוא ארבע על אחד גם בשכר אותו דבר ויש לחלק שלענין הוצאה פחות מרבעית אינו חשוב משא''כ כאן הדרך לשתות לפעמים כוס בבוקר וכוס בערב,ומסתפקים בכך. לרב יוסף שיעור עירוב בתמרים קב, ורצה להוכיח את זה מברייתא שאם אכל גרוגרות של תרומה ושילם לכהן תמרים תבא עליו ברכה ואם התשלום לפי ערך הדמים אין ברכה בכך, ולכאורה התשלום הוא לפי המדה וא''כ רואים שהתמרים חשובים יותר מגרוגרות ואביי דחה שיתכן שמשלם לפי הדמים ותבא עליו ברכה שעל תמרים קופצים יותר קונים, שתיתא שעושים מקמח קלוי לרב אחא שיעורו ב' תרוודים של קליות ואביי אמר שזה שיעור ב' מדות בפומבדיתא. ואמרה אמו שהם טובים לחולשת הלב, ועוד רפואה יש לו שיביא בשר ירך ימין של אייל ויביא צפיעי בקר של ניסן ואם לא מוצא יביא קיסמים מערבה ויעשה מהם גחלת ואחריהם ישתה יין מזוג, שמואל אמר שמיני לפתן שיעורם כדי לאכול בהם ומה שאינו לפתן שיעורו כדי לאכול ממנו, בשר חי שיעורו כדי לאכול ממנו ובשר צלי לרבה כדי לאכול בו פת, ולרב יוסף כדי לאכול ממנו, ורב יוסף הוכיח מהפרסיים שאוכלים חתיכות צלי לבדם ללא פת ,ואביי דחה שהפרסיים אינן רוב העולם, ואין להחמיר כמנהגם,

דף ל כמו ששנו במשנה לענין שיעור בגדים לטמאם עניים לעניים ולא אומרים שלעניים יצטרכו שיעור לעשירים. ואין לומר שזה רק לחומרא שר''ש בן אלעזר אומר שמערבים לחולה וזקן כדי מזונם ולרעבתן כשיעור סעודה בינונית של כל אדם, ולכאורה ר''ש בן אלעזר עצמו אמר ששיעור איסור טומאת פתחים לעוג מלך הבשן כמלא גופו, אך יש לתרץ שאי אפשר להוציאו מנותח, הסתפקו אם רבנן חלקו בזה על ר''ש בן אלעזר ואין להוכיח מדברי ר' יוחנן שעוג פתחו בד' שיתכן שמדובר שהיה כמה פתחים טפח ואחד ד' יש לומר שאתו פתח המרווח מציל את כולם. רב אומר שמערבים בבשר חי ורב שימי בר חייא אמר שמערבים בביצים חיות ור''נ בר יצחק אמר שרב יוסף שהוא סיני אמר ב' ביצים. מלח ומים אינם מזון לענין נדר ומשמע שכל שאר הדברים נקראים מזון ואין להקשות מכאן על רב ושמואל שאמרו שמברכים מזונות רק על מה שיש בו ה' מיני דגן, ויש לומר שכאן מדובר שנדר כל הזן עלי וכל הדברים מזינים חוץ ממים ומלח. ואף שרבה בר בר חנה אמר שכשהלכו אחר ר' יוחנן לאכול פירות גנוסר כשהיינו מאה לקחנו לכל אחד י' וכשהיינו י' לקחנו לכל אחד מאה וכל מאה מהם לא מחזיקו כד של ג' סאים וכל אחד אכל הכל, ואח''כ נשבע שלא אכל זיונא כלומר שלא שבע ואף שמדובר בפירות יש לומר שאמר שלא אכל מזון, רב אומר שאם נשבע שלא יאכל ככר זו יכול לערב בה ואם אמר ככר זו עלי לא מערבים לו בה ומה שכתוב הנודר מהככר אין מערבים לו בה מדובר כשאמר זו, וכך מסתבר שבסיפא כתוב אימתי בזמן שאמר שבועה שלא אטעמנה ומשמע שאם היה אומר עלי לא יכול לערב אך ממה שחילקה המשנה שאם היתה של הקדש לא מערבים, שאין מערבים להקדשות, ויכלו לומר חילוק שדוקא כשאמר הרי זו, ואם אמר עלי לא מערבים, ואם נאמר שכשאומר עלי מערבים יהיה קשה הדיוק מהרישא אלא צריך לומר שהברייתא חסירה ויש להוסיף שהנודר מהככר מערבים לו בה ואפילו אמר עלי נעשה כאומר שבועה שלא אטעמנה, ולפ''ז רב יסבור כר''א שאומר שאם אמר שבועה שלא אוכל ככר זו מערבים בה ואם אמר עלי לא מערבים, ולכאורה יש ברייתא אחרת שלת''ק הכלל הוא שאדם שאסר עצמו באוכל מערבים לו בו ואם אסר האוכל עליו אין מערבים לו, ור''א מחלק שאמר ככר זו עלי מערבים לו בה ואם אמר ככר זו הקדש אין מערבים לו שאין מערבים בהקדשות, ויש לומר שיש ב' תנאים בדעת ר''א. לב''ש אין מערבים לנזיר ביין ןלישראל בתרומה וב''ה אמרו להם שגם אתם מודים שמערבים לגדול ביו''כ למרות שאינו אוכל, וא''כ הוא הדין לנזיר ביין ולישראל בתרומה, וב''ש דחו שביו''כ הוא ראוי לגדול מבעוד יום משא''כ תרומה לישראל ויין לנזיר, והברייתא הזו אינה כחנניה שלדעתו ב''ש אינם מודים שמועיל עירוב עד שיוציא כליו וכלי תשמישו לשם, והבריתא שאומרת עירב בבגדים שחורים לא יצא בלבנים, וכן עירב בלבנים לא יצא בשחורים, וזה כחנניה לדעת ב''ש ואף שלכאורה לדבריהם צריך כליו וכלי תשמישו, יש לומר שהכוונה בברייתא שאם עירב בלבנים והוצרך לשחורים אף בלבנים לא יצא וזה כב''ש. סומכוס אומר שלישראל יערב רק בחולין ולא נחלק על יין לנזיר ולכאורה הטעם הוא שיכול להשאל על נזירותו, ולכאורה גם על תרומה יכול להשאל ולהחזירה לטיבלה ולהפריש עליה ממקום אחר, אלא שלא נחשדו חברים להפריש לא מהמוקף ואם יפריש בה עצמה יתכן שאין בה שיעור, אך קשה לומר שהמשנה דיברה דוקא כשהיה שיעור מצומצם, אלא שסומכוס סובר כרבנן שדבר שהוא משום שבות לא גזרו בו בין השמשות ואז הוא זמן קנית העירוב, ומה שכתוב במשנה שהשיעור  לפי מה שהאדם, מלא קומצו למנחה מלא חפניו קטורת, מלא לוגמיו ביו''כ מזון ב' סעודות לעירוב, ור' זירא אומר שזה כדעת סומכוס שמצריך מה שראוי לאדם עצמו, ומה שאמר ר''ש בן אלעזר שלחולה וזקן לפי  מה שהם ולרעבתן כאדם בינוני יש לומר שתלה להקל רק בחולה וזקן אך לא מחמירים על רעבתן גם לסומכוס, כי בטלה דעתו. שמואל אומר שאדם יכול ללכת בבית הפרס שנידוש בה קבר ע''י נפיחה ואינו טמא כי העצמות הגדולות נראות והקטנות נדות בנפיחה, רב יהודה סובר שבית הפרס שנידש טהור אינו צריך לנפח. לר' יהודה מותר לערב לכהן בבית הקברות שיכול לחצוץ וללכת שם בשידה תיבה ומגדל ונחלקו אם אהל זרוק שהוא נייד אם נחשב אהל לחצוץ ובזה נחלקו רבי ורבנן אם הנכנס לארץ העמים בשידה תיבה ומגדל אם נטמא.

דף לא ומה שאמר ר' יהודה שאפשר לערב לכהן טהור בתרומה בבית הקברות, ולכאורה נטמאה כשהניחה שם, ויש לומר שלא הוכשרה או שנילושה במי פירות והניחה בכלי עץ שאינם מקבלים טומאה והכלי לא מעביר טומאה לנושאו שמדובר שמביאו באחורי הכלי ואינו מאהיל כשאין בשוליו טפח, ורבנן סברו שאסור לקנות בית באיסורי הנאה ולכן לא יקנה שביתה לערב שם וא''כ ר' יהודה מתיר שהוא סבר שמצוות לא ניתנו להנאה, ולפ''ז רבא שפסק כך הוא כדעת יחיד, אלא יש לומר שלכו''ע מצוות לא ניתנו להנאה ונחלקו כאן אם מערבים גם לדבר הרשות שלרבנן מערבים גם לרשות ולר' יהודה מערבים רק למצוה, וא''כ מותר להניח בקבר שמצוות לא ניתנו להנאה ורב יוסף שסובר שמערבים רק לדבר מצוה יסביר שנחלקו אם זה נקרא הנאה שלר' יהודה ברגע שקנה עירוב בין השמשות אינו צריך לשמירת העירוב ואין לו יותר הנאה, ורבנן סוברים שיש לו הנאה שזה נשמר שם שאם ירצה יאכלנו. משנה יכול לערב בדמאי ומעשר ראשון שניטל תרומתו ומעשר שני והקדש שנפדו, וכן כהנים בחלה אך לא בטבל ומעשר ראשון שלא ניטלה תרומתו, ומעשר שני ןהקדש שלא נפדו. גמרא אף שדמאי אסור באכילה אך ישלו מיגו שיכול להפקיר נכסיו ויהיה ראוי לו כי מאכילים את העניים והאכסנאים דמאי וא''כ זה נחשב ראוי לו, וזה דעת ב''ה ולב''ש אין מאכילים דמאי לעניים ולאכסנאים. מעשר ראשון שניטלה תרומתו מדובר שהלוי הקדים הכהן בשבלים ולקחו ממנו רק תרומת מעשר ואין צריך להפריש תרומה גדולה ממנו שכתוב, על הלויים והרמותם ממנו תרומת ה' מעשר מן המעשר ולא תרומה ומעשר מן המעשר ואם הקדים הלוי בכרי חייב בתרומה גדולה שכתוב מכל מעשרותיכם תרימו וזה מדבר כשנדגן כבר בכרי וקודם שנדגן, הלוי פטור. מעשר שני והקדש שנפדו החידוש בזה הוא שנפדו כראוי אך ללא חומש שאינו מעכב בפדיון. לא מערב בטבל אפילו שגדל בעציץ נקוב שחיובו רק מדרבנן, מעשר ראשון שלא נטלה תרומתו אפילו תרומה גדולה כשהקדים הלוי בכרי שחייב הלוי גם בתרומה. מעשר שני והקדש שלא נפדו החידוש הוא אף שנפדו אך לא כראוי שפדה המעשר באסימון שלא חל הפדיון כי צריך כסף צורה, ואת ההקדש פדה  בקרקע שהתורה אמרה לפדות בכסף שכתוב ונתן הכסף וקם לו. משנה השולח העירוב ביד חרש שוטה או קטן או מי שאינו מודה בעירוב אינו מועיל ואם אמר לחבירו לקבל ממנו מועיל. גמרא מה שאמר רב הונא שמועיל שקטן גובה עירוב  הוא רק בעירובי חצירות אך בתחומין אינו מועיל. הכותים אינם מודים בעירוב וכשאמר לאחר לקבלו מועיל ולא חששו שלא יתן לו שמדובר כמו שרב חסדא אמר שעומד ורואהו, ולא חוששים שלא יקח ממנו שרב יחיאל אומר שחזקה על שליח שעושה שליחותו, והם דיברו על מקרה שנתן לפיל או לקוף  והוליכוהו אינו עירוב ואם אמר לאחר לקחת מהם מועיל ורב חסדא אמר שעומד ורואה, ורב יחיאל אמר שהשליח ודאי יקח כי חזקה ששליח עושה שליחותו. ור''נ אומר שבדין דאורייתא לא סומכים על חזקה זו ששליח עושה שליחותו, ומועיל רק בדרבנן.

דף לב לרב ששת גם בדאורייתא אומרים ששליח עושה שליחותו, והוא מוכיח מהמשנה שמשקרב העומר הותר החדש מיד אך הרחוקים מותרים מחצות שודאי הקריבו כבר ורואים שמועיל חזקה זו אף באיסור דאורייתא של חדש, ור''נ דוחה ששם יש חזקה שב''ד לא מתעצלים בעומר והוא מוכיח שכתוב באותה משנה שיודעים שאין ב''ד מתעצלים בו, ומשמע ששליח כן מתעצל. ורב ששת אומר שהמשנה באה לומר שב''ד לא מתעצלים עד חצי היום אך שליח יעשה שליחותו עד סוף היום ורב ששת מוכיח ממשנה שאשה שיש לה חובת קרבן לידה או זיבה והביאה מעות ונתנה בשופר יכולה לטבול ולאכול קדשים בערב והיינו בגלל ששליח עושה שליחותו, ור''נ דוחה שזה כר' שמעיה שחזקה שב''ד של כהנים אינם עומדים עד שיכלו מעות שבשופר, ורב ששת הוכיח מברייתא שאחד אומר לחבירו לקוט תאנים מתאנתי יכול לאכול מהם עראי ולעשרן דמאי ודוקא בעם הארץ, ובחבר לרבי לא צריך לעשר , ולרשב''ג דוקא בחבר צריך לעשר כי אינו מעשר לא מהמוקף ורבי אומר שדבריו עדיפים מאביו כי עדיף לחבר לעשר לא מהמוקף כדי שעם הארץ לא יכשל לאכול טבל, ונחלקו רק אם חבר מפריש לא מהמוקף, אך כולם מודים ששליח עושה שליחותו, ור''נ אומר שזה רק משום שחזקה על חבר שאינו מוציא מתחת ידו דבר שאינו מתוקן, רבי אמר שעם הארץ צריך לעשר ולכאורה אם מדובר בעם הארץ שדינו לעשר, הרי לא ישמע לנו, אלא מדובר שעם הארץ אמר לחבר לקחת מפירותיו, וכשרבי אומר שדבריו עדיפים שחבר תורם לא מהמוקף שלא יאכיל לעם הארץ טבל באיזה עם הארץ מדובר, ורבינא מבאר שברישא מדובר בעם הארץ שאמר לחבר ובסיפא מדובר שחבר אומר לעם הארץ וחבר אחר שומעו וסובר רבי שהחבר ששמע יכול לאכול כי ודאי עשרם החבר הראשון ורשב''ג אומר שלא יאכל ללא מעשר כי החבר אינו תורם לא מהמוקף, ולרבי עדיף לחבר לתרום לא מוקף כדי שלא יאכל עם הארץ טבל, ועדיף לחבר לעבור על איסור קל שלא יעבור עם הארץ איסור חמור ולרשב''ג עדיף לחבר לא לעבור אפילו על איסור קל אף שיעבור עם הארץ איסור חמור. משנה אם נתן העירוב באילן יותר מי' טפחים אינו עירוב ופחות מי' מועיל, נתן בבור אפילו עמוק ק' אמה מועיל. גמרא ר' חיא בר אבא ישב עם ר' אסי ורבא בר נתן, וישב עמם ר''נ ואמרו שאם המשנה מדברת באילן שעומד ברה''י א''כ אפילו גבוה מאד מועיל כי רה''י עולה עד לרקיע ואם עומד ברה''ר אם התכוון לשבות למעלה יועיל העירוב כי הוא נמצא במקום העירוב ואם התכוון לשבות בקרקע אינו עירוב גם פחות מי' כיוון שהוא משתמש באילן, ויש לומר שזה לדעת רבי שלא גזרו בשבות בין השמשות בשעת קנית העירוב ולכן יועיל העירוב למרות שהוא באילן, ואמר ר''נ שנכון,  וכך ביאר שמואל, אמרו לו עד כדי כך פתרתם ולמרות שגם הם פתרו אך שאלוהו אם יקבעו כך בגמרא אמר להם שכן וכן שנו שר''נ אומר בשם שמואל שמדובר במשנה באילן רחב ד' וגבוה י' והתכוון לשבות למטה וכדעת רבי שלא גזרו על שבות בין השמשות. ורבא מוסיף שזה מועיל רק באילן שעומד חוץ לעיבור העיר, ואם עומד בתוך עיבור העיר מועיל גם למעלה מי' שהאויר כמלא עפר ואין העירוב למעלה מי' אך לפ''ז יועיל גם חוץ לעיבור העיר, כמו שאמר רבא שמי שנותן העירוב יש לו ד' אמות וזה רה''י, ועולה עד לרקיע, ורב יצחק מבאר שמדובר באילן שנוטה חוץ לד' אמות ממקומו,

דף לג והתכוון לשבות בעיקרו ושייך לקרוא לזה למעלה ולמטה שהאילן מתישר וזה תלוי אם זה תוך י' או למעלה מי' ואף שיכול להעבירו דרך האילן עצמו לא דרך רה''ר, יש לבאר שרבים מכתפים עליו כדברי עולא שעמוד ט' ברה''ר אם רבים מכתפים עליו הוא רה''ר וחייב הזורק אליו יותר מד' אמות. רבי ורבנן נחלקו במקרה שנתן העירוב באילן ויותר מי' אינו עירוב ופחות מי' מועיל אך אסור ליטלו ותוך ג' לקרקע מותר ליטלו ואם תלאו בכלכלה ותלאה באילן אף יותר מי' הוא עירוב לרבי, ורבנן חולקים שכל מקום שאסור ליטלו משם אינו עירוב, ואם נאמר שרבנן חלקו בכלכלה יהיה הוכחה שאסרו גם צדדים באילן ואם דברו על הרישא אם נאמר שמדובר באילן שאין בו ד' א''כ הוא מקום פטור ואם יש בו ד' מה משתנה אם נתנו בכלכלה, ורבינא מבאר שברישא מדובר שיש בו ד' ובסיפא אין בו ד' והכלכלה משלימה לד' וסובר רבי כר''מ שאומרים חוקקים להשלים למקום ד', וכר' יהודה שסובר שעירוב חל רק כשהוא על מקום ד', ור' יהודה אמר את זה על מקרה שנעץ קורה ברה''ר והניח עירובו עליה אם גבוה י' ורחב ד' מועיל ואם אינו גבוה י' אינו מועיל, ולכאורה כשאינו גבוה י' יועיל כי הוא במקום עירובו, אלא ר' יהודה חילק שאם גבוה י' רק כשרחב ד' עירובו עירוב ואם אינו גבוה י' לא צריך שיהיה בראשו ד' ולכאורה אין זה כדעת ר'יוסי בר' יהודה שאומר שאם נעץ קנה ברה''ר ובראשו טרסקל וזרק אליו ונח עליו חייב, ויש לחלק ששם ע''י הטרסקל ישנם מחיצות שיש גוד אסיק אך בעמוד אין מחיצות, ור'ירמיה מבאר שרק בכלכלה זה נקרא שהוא ברשות עירובו כי יכול לנטותה ולהביאה לתוך י', וכשאמר רב פפא שמועה זו, שאלו רב בר שבא, שכתוב במשנה לענין יו''ט שלפני שבת ורצה לערב למקום אחר יוליכו בראשון ומחשיך עליו ונוטלו, וביום השני מחשיך עליו ואוכלו ויכול לבא משם 

דף לד ולכאורה נאמר שלא צריך ממש ללכת לשם, ומספיק שיכול ללכת ולהביא וזה כאילו שהביא, ור' זירא מבאר שגוזרים יו''ט לפני שבת בגלל יו''ט שאחר שבת שאין לו אפשרות להביא בתחילת יו''ט אך קשה מברייתא שהתכוון לשבות ברה''ר והניח הערוב בכותל למטה מי' מועיל ולמעלה מי' לא מועיל ואם התכוון לשבות בראש שובך או מגדל למעלה מי' מועיל למטה מי' לא מועיל, ולא אומרים שיכול לנטותו ולהביאו לתוך י', ור' ירמיה מעמיד שמדובר במגדל שתקוע במסמרים ואינו יכול לנטותו, ורבא אומר שמדובר במגדל ארוך שאם ינטה אותו יגיע ליותר מד' אמות ואם מדובר שיש חלון וחבל יכול להביאו בחבל וא''כ מדובר שאין חלון וחבל. בבור עמוק אפילו ק' אמה מועיל, אם מדובר שעומד ברה''י זה פשוט כיון שרה''י עולה לרקיע ואותו דבר יורדת לתהום, ואם הבור ברה''ר, והתכוון לשבות למעלה אינו מועיל כי אינו במקום העירוב ואם נתכוון לשבות למטה ודאי מועיל כי הוא במקום ערובו וצריך לומר שמדובר שהוא בכרמלית והתכוון לשבות למעלה וכדעת רבי שלא גזרו על שבות בין השמשות, משנה נתן העירוב בראש הקנה או קונדס אם היה תלוש ונעוץ אפילו גבוה ק' אמה מועיל. גמרא רב אדא בר מתנא הקשה שאם לא היה תלוש לא יועיל כרבנן שגזרו על שבות אף בין השמשות והמשנה הקודמת כרבי אמר לו רבא שזה נכון וכן אמר רב חסדא, ורבינא מעמיד גם את הסיפא כרבי אלא שגזרו שמא יקטום. היה פולמוס של חיל המלך שבאו לנהרדעא ור''נ אמר להם שיכבשו הקנים באגם שישבו שם מחר, ורמי בא חמא או רב עוקבא שאל אותו  שבמשנה התירו רק תלוש ונעוץ ומשמע שאסור אם אינו תלוש, ור''נ אמר שהמשנה דברה בעוזרדין שכבר התקשו שלענין כלאים נאמר שקנים אטדים והיגים הם כאילן ואינם כלאים בכרם וישנה ברייתא שקנים קדה ואורבנים הם מין ירק והחילוק הוא אם הם קשים או לא, וישנה משנה שאין מרכיבים פיגם על קידה לבנה  ומשמע שקדה הוא אילן ורב פפא מחלק בין קדה לקדה לבנה, משנה נתן הערוב במגדל ואבד לו המפתח מועיל ולר''א אם אינו יודע שהמפתח במקומו אינו עירוב. גמרא לכאורה מגדל נעול זה כאילו שאינו במקום עירובו ורב ושמואל מבארים שמדובר במגדל מלבנים וכר''מ שסובר שמותר לפחות מגדל לבנים וליטול 
שכתוב במשנה לענין יו''ט שבית מלא פירות והוא סתום ונפחת נוטל ממקום הפחת ולר''מ מותר לפחות לכתחילה וליטול ומדובר שהלבנים מסודרות ולא מחוברות, שאינו סתירה ואמנם ר' זירא אמר שרק ביו''ט התירו יש להעמיד משנה זו ביו''ט אך קשה ממה ששנו על משנה זו בברייתא שר''א אמר שאם אבד המפתח בעיר מועיל העירוב, שאפשר להביאו דרך חצירות, ואם אבד בשדה אינו מועיל, וביו''ט יועיל גם בשדה שאין איסור הוצאה במפתח לכשימצא, 
